**ELŐTERJESZTÉS**

**Körmend város Önkormányzata Képviselő-testülete 2017. december 19-i ülésére**

**Tárgy:** helyi népszavazásról szóló rendelet módosítása

Tisztelt Képviselő-testület!

A Képviselő-testület 2016.évben megállapította a helyi népszavazás kezdeményezéséhez szükséges választópolgárok számát akként, hogy a település választópolgárai 20 %-ának megfelelő számú választópolgár kezdeményezheti a népszavazást.

A Vas Megyei Kormányhivatal jelzéssel élt a vasi Önkormányzatok felé annak kapcsán, hogy %-os mérték helyett pontos számban kéri megállapítani a kezdeményezésre jogosultak számát.

A Testület döntését alapul véve a rendelet-tervezet 1925 főben javasolja megállapítani a kezdeményezéshez szükséges választópolgárok számát, ami aktuálisan megfelel a választópolgárok 20%-ának, és ami kifejezi a reprezentativitást is.

**HATÁROZATI JAVASLAT**

Körmend Város Önkormányzata Képviselő-testülete a Vas Megyei Kormányhivatalnak az Önkormányzat helyi népszavazásról szóló 19/2016. (X.5.) rendelete kapcsán tett intézkedési javaslatát elfogadja.

Körmend, 2017. 12. 05.

**Dr. Stepics Anita**

**jegyző**

**KÖRMEND VÁROS ÖNKORMÁNYZATA KÉPVISELŐ-TESTÜLETÉNEK …../2017. (……….) önkormányzati rendelete a helyi népszavazásról szóló 19/2016. (X.5.) önkormányzati rendelet módosításáról**

Körmend Város Önkormányzatának Képviselő-testülete az Alaptörvény 32. cikk (2) bekezdésében és a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. § Körmend Város Önkormányzata Képviselő-testülete A helyi népszavazásról szóló 19/2016. (X.5.) önkormányzati rendeletének 1.§-a az alábbiak szerint módosul:

„Helyi népszavazást 1925 választópolgár kezdeményezhet.”

1. § E rendelet 2018. január 1. napján lép hatályba.

**Körmend, 2017. 12. 19.**

Bebes István sk. Dr. Stepics Anita sk.

polgármester jegyző

Kihirdetve:

2017…………………. napján